kardosdrur/scandi-wiki huggingface dataset:
Jeksendalen

Jeksendalen er en markant erosionsdal, der strækker sig fra Framlev vest for Århus til Solbjerg Sø nær Skanderborg. I dalen løber Jeksen Bæk, som udgør en sidedal til en langt større smeltevandsdal længere mod nord, der mod øst rummer den nuværende Århus Ådal. Den dybt nedskårne dalbund i Jeksendalen er et fint eksempel på, hvordan rindende vand kan forme et landskab. Langs Århus Å og Jeksen Bæk veksler landskabet mellem våde enge, skov, overdrev og dyrkede marker. De omkringliggende skovområder, Kolskov og Adslev Skov, er stærkt kuperede og består hovedsageligt af løvtræer.

Plante- og dyreliv
Både løvskove, enge og de mere tørre overdrevsområder har et rigt planteliv. Ådalene huser mange arter af  fugle og smådyr, der er knyttet de strømmende vandløb. Her yngler bjergvipstjert og visse år også isfugl. Om vinteren er vandløbene et af de vigtigste for rastende vandstære og isfugle i Østjylland.

Især Jeksen Bæk har rent vand og huser flere usædvanlige arter af strømelskende ferskvandsinsekter, blandt andet larver af døgnfluer og slørvinger. Mange sommerfugle- og billearter er knyttet til dalens fugtige, blomsterrige enge.

Af pattedyr kan man møde rådyr, ræv, grævling, husmår og lækat. Blandt krybdyr og padder kan nævnes markfirben, stålorm og butsnudet frø. Til fiskebestanden hører bækørred, regnbueørred, havørred, aborre, hork , trepigget og nipigget hundestejle, knude, gedde, skalle, brasen og flire.

Kulturhistorie
De to vandløb i dalen har gennem tiden skabt muligheder for at udnytte vandkraften, og her findes endnu rester af de talrige vandmøller: Kollens Mølle, Pinds Mølle, Bodil Mølle og Dørup Mølle. Med den begyndende industrialisering omkring midten af 1800-tallet fik vandmøllerne en mere central funktion. De leverede kraft til blandt andet at male korn til mel, en ellers langvarig, arbejdskrævende proces. Bodil Mølle fungerede i 1700-tallet som knivfabrik.

I 1997 blev opstemningerne i Århus Å ved blandt andet Pinds Mølle og Bodil Mølles dambrug opkøbt af Århus Amt og fjernet, sådan at alt vandet nu løber i åens oprindelige leje. Det har givet vandløbet et mere naturligt forløb, og åen fremstår nu som et af Østjyllands flotteste vandløb.

Fredning
Et område på 746 hektar i og omkring Jeksendalen og en del af Århus Ådal blev fredet i 1979. Fredningen er en landskabsfredning, der skal sikre, at dalen bevares i den tilstand, den var i på fredningstidspunktet, sådan at områdets karakter opretholdes.

Referencer

Kilder 
 Fredningskendelse 1979

Eksterne henvisninger

Fredede arealer i Danmark
Lokaliteter i Skanderborg Kommune
Lokaliteter i Aarhus Kommune
Musculi multifidi

Musculi multifudi er en række muskelstrøj der er særligt kraftige i lænden. De udspringer fra en række punkter lateralt for rygsøjlen, som de insererer med via dennes torntap. Muskelstrøjene af tynde, særligt thorakalt og cervikalt, og forløber skråt opad fra deres udspring for at inserere på en ryghvirvel 2-4 hvirvler superiort for denne.

Se også 

 Musculi transversospinales

Referencer 

Muskelsystemet
Dybe rygmuskler
Solo (Peter A.G. Nielsen-album)

Solo er et musikalbum udgivet af Peter A.G. Nielsen i 1997 på pladeselskabet Genlyd (GENCD 230, senere genudgivet på BMG Denmark 74321502332).

Tracklist 

Album fra Danmark
Album fra 1997
Andorra ved sommer-OL 2016

Andorra deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Antigua og Barbuda ved sommer-OL 2016

Antigua og Barbuda deltog ved Sommer-OL 2016 i Rio de Janeiro som blev afholdt i perioden 5. august til 21. august 2012.

Medaljer

Referencer 

Lande ved sommer-OL 2016
2016
Jennifer Lien

Jennifer Anne Lien (født 24. august 1974) er en amerikansk skuespillerinde, bedst kendt for sine roller som Kes i Star Trek: Voyager og Davina Vinyard i American History X. Efter at hun blev mor til en søn den 5. september 2002, valgte hun at trække sig tilbage fra skuespillet, men kommer dog stadig fra tid til anden på diverse sci-fi conventions rundt om i verden. Lien er i dag uddannet diætist og arbejder som sådan.

Kontroverser 
Lien er i årene 2012-2016 blevet anholdt flere gange, for husspektakler, spirituskørsel, modsætte sig anholdelse, blufærdighedskrænkelse, og flere andre lovovertrædelser.

Kilder

Eksterne henvisninger 
 

Skuespillere fra USA
Argentina ved sommer-OL 2016

Argentina deltog i Sommer-OL 2016 i Rio de Janeiro, som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Harry Vinter

Harry Vinter (født 24. juli 1951 i Hornslet) er uddannet bibliotekar. Han var formand for Den Danske Forening fra 2000 til 2007 og har siden 2006 været redaktør af foreningens tidsskrift Danskeren/Indsigt Udsyn.

Harry Vinter tog realeksamen fra Østre Skole i Grenaa i 1968, HF-eksamen fra Grenaa Gymnasium i 1974 og eksamen som bibliotekar fra Danmarks Biblioteksskole i København i 1973. 

Han arbejdede indtil pensioneringen i 2016 som informationsmedarbejder ved Japan External Trade Organization (JETRO), Copenhagen Office. 

Harry Vinter er gift og har to voksne børn. Han bor i Holbæk. 

Harry Vinter er socialist og var medlem af SF i 1970'erne. Han er modstander af at give en reaktionær bevægelse som islam nogen som helst indflydelse i Danmark og har derfor været aktivt medlem af Den Danske Forening siden 1988.

Kilder 
 Danskeren
 DDF's styrelse 
 Facebook 

Bibliotekarer fra Danmark
Foreningsformænd fra Danmark
Redaktører fra Danmark
Tomas Kierstein

Tomas Kierstein (født 15. januar 1967) er formand for Den Danske Forening.

Tomas Kierstein er opvokset nord for Aarhus. Efter studentereksamen fra Aarhus Katedralskole 1985 har han arbejdet som sømand, dørmand, daglig leder i et vagtselskab, jord- og  betonarbejder, slagteriarbejder og selvstændig smed. Fra januar 2016 er han ansat i Paintball Djursland. Han har været bokser og vægtløfter. Han bor i Ørum Djurs 12 km fra Grenaa.
Tomas Kierstein kom i Den Danske Forenings styrelse i 2006 og blev formand i 2009.

Kilder 
 Danskeren (side 3)
 DDF's styrelse 

Foreningsformænd fra Danmark
Norsk Jernbanemuseum

Norsk Jernbanemuseum er Norges nationale jernbanemuseum. Det er en af verdens ældste jernbanemuseer, der blev etableret i Hamar i 1896. Jernbanemuseet er et offentlig museum drevet af Jernbaneverket og rummer en unik samling fra norsk jernbanehistorie. På museet finder man blandt andet Norges ældste stationsbygning, der oprindeligt blev opført på Kløfta Station i forbindelse med åbningen af Norges første jernbane, Hovedbanen, i 1854. De forskellige remiser og haller rummer en historisk samling af lokomotiver og vogne lige fra de norske jernbaners første tid.

Samlinger 
I museets hovedbygning er der udstillet genstande, modeller og illustrationer fra norsk jernbanehistorie, men der benyttes også moderne formidlingsformer som filmvisning, videospil, animationsfilm, rejseplanlægger og jernbanemusik. Dertil kommer så forskelligt jernbanemateriel.

Overfor hovedbygningen ligger museumsparken, der kun har åbent om sommeren. Her er der udstillet lokomotiver og vogne i både haller og udendørs. Blandt andet er et af Norges største damplokomotiver, Dovregubben, kongelige salonvogne og andet historisk materiel udstillet her. Museumsparken er desuden forsynet med spor, signaler, stationsbygninger, lokomotivremise, åben spisevogn til brug for publikum, Narvesens første aviskiosk og banevogterbolig. Desuden kører det smalsporede veterantog "Tertitten" og minitoget "Knertitten" på museumsområdet i sommersæsonen.

Jernbanemuseet har også et stort jernbanerelateret bibliotek og en rig fotosamling. Biblioteket er et specialbibliotek for norsk jernbanevirksomhed samt kultur. Fotosamlingen omfatter et stort antal billeder fra omkring 1860 og frem til i dag. Samlingen dokumenterer anlæg og drift af jernbanerne i Norge, og billederne er taget af mange forskellige fotografer, både professionelle, jernbanemedarbejdere og privatpersoner.

I midten af 1990'erne blev museet forbundet med Dovrebanen med et sidespor langs med Birkebeinervegen for transport af materiel til og fra museet, efter at Norcems sidespor fra 1959 blev forlænget.

Litteratur

Eksterne henvisninger 

 Norsk Jernbanemuseum

Jernbanetransport i Norge
Jernbanemuseer
Jernbanemuseum
Etableret i 1896
Hamar
Svenstrup Kirke (Mariagerfjord Kommune)

Svenstrup Kirke er kirken i Svenstrup Sogn i Hobro-Mariager Provsti (Århus Stift). Kirken ligger i Mariagerfjord Kommune; indtil Kommunalreformen i 1970 lå den i Onsild Herred (Randers Amt).

Galleri

Eksterne henvisninger 

 Svenstrup Kirke  hos Nordenskirker.dk med mere frit materiale
 Svenstrup Kirke hos KortTilKirken.dk
 Om kirken i Traps 'Kongeriget Danmark', også med frit materiale


Kirker i Århus Stift
Kirker i Mariagerfjord Kommune
Kirker i Randers Amt
Sekundærrute 265

Sekundærrute 265 er en rutenummereret landevej på Sjælland.

Ruten strækker sig fra Korsør til Kalvehave.

Rute 265 har en længde på ca. 91 km.

Kilder 

265
Landsarkivar

En landsarkivar var lederen af et landsarkiv. De 4 landsarkiver hører nu under Rigsarkivet. 

Rigsarkivet
EM i landevejscykling 2015

EM i landevejscykling 2015 blev afholdt i Tartu, Estland. Mesterskaberne blev arrangeret af Union Européenne de Cyclisme.

Medaljeoversigt efter lande
 Værtsnation

Medaljevindere

Referencer 

EM i landevejscykling
Cykelløb i 2015
Svend Høra

Svend Høra var iflg. et sagn en dansk sørøverhøvding der dræbtes ved Drastrup i 1100.

Iflg. sagnet plyndrede han sammen med sin sørøverbande langs Randers Fjord, men bønder fra Rougsø spærrede dem tilbagevejen ved med træstammer at dæmme fjorden nær Uggelhuse. Der angreb bønderne sørøverne og dræbte dem alle bortset fra Svend Høra, som de i stedet hængte fra en galge på en høj ved Ørnebjerg. Højen kaldtes derefter Svendshøj, og kløften derved Svendsdal.

I 1784 troede historikeren Peter Friderich Suhm at Svend Høra var en konge, hvorfor han mente ham identisk med den sønderjyske konge Svend Langfod, og at denne i Svendsdal var blevet dræbt i et slag og begravet der i 900.

Noter 

Sagnfigurer
Musculi rotatores

Musculi rotatores spinae er muskler som ligger indenunder multifidus og er til stede i alle spinalregioner, men er mest prominente i den thorakale region; der er elleve på hver side.

Rotatorerne har en høj densitet af proprioceptorere og er med til at opretholde postural kontral.

Referencer 

Muskelsystemet
Dybe rygmuskler
Interspinales

Interspinales er korte muskulær fasciculi, placeret i par mellem torntappene på de sammenhængende vertebrae, en på hver side af det interspinale ligament.

Referencer 

Muskelsystemet
Dybe rygmuskler
Musculi intertransversarii

Intertransversarii er små muskler placeret mellem tværtappene på vertebrae.

Referencer 

Muskelsystemet
Dybe rygmuskler
Fascia thoracolumbalis

Thoracolumbare fascie (lumbodorsal fascie eller thoracodorsale fascie) er en dyb omringende membran gennem det meste af den posteriore thorax og abdomen, selvom det er en tynd fiberrig membran i den thorakale region. Over er den kontinuerlig, med et lignende omringende lag på bagsiden af nakken - nakkefascien.

Struktur 
Fascien består af tre blade: 

 Et dorsalt blad, der tilhæfter sig til rygsøjlens torntapper og dækker bagsiden af musculus erector spinae.
 Et ventralt blad, der tilhæfter sig rygsøjlens tværtapper og ligamenta intertransversaria og dækker forsiden af erector spinae.
 Alternativt kan fascien der dækker den anteriore side af musculus quadratum lumborum betrægtes som del af fascien. Den udspringer fra den laterale kant af musculus psoas major. I dette tilfælde betegnes denne det anterior blad, og det tidligere ventrale blad betragtes det mediale blad.

Det dorsale og det mediale blad danner tilsammen en stærk bindevævsknude, som yderligere danner aponeurose med det anteriore blad. Denne samlede struktur fungerer som tilhæftningspunkt for musculus transversus abdominis.

I bækkenet løber det dorsale og mediale blad fælles langs den laterale kant af bækkenbenet og kryber op af hoftebenskammen. Først ved hoftebenskammen splitter de to blade sig til dorsale og mediale blade. Det mediale blad fortsætter kun til C12, imens det dorsale blad løber op i nakken og overgår til fascia nuchae.

Referencer 

Muskelsystemet
Musculi intercostales

Musculi intercostales er en gruppe muskler der befinder sig imellem ribbenene der ved deres afslapning og kontraktion hjælper med udvidelse og sammenpresning af lungerne. De er derfor med til at facilitere åndedræt, og betegnes en sekundær åndedrætsmuskel. De findes i tre lag, med nerver og kar imellem disse lag.

Struktur 
Imellem hvert ægte ribben befindes der 3 lag af musculi intercostales, hvorimellem der befinder sig vasa intercostales og nervus intercostales. De tre lag er:

 Musculi intercostales externi, som er den yderste af lagene. De tilhæfter sig langs hele forreste underkant af de første 11 ribben, og forløber så ned til forreste overkant af 2. til 12. ribben. De er i nær kontakt med en anden muskelgruppe, musculi levatores costarum, som de desuden har lignende funktion som. Fibrene forløber nedad og fremad.
 Musculi intercostales interni er lige ummidelbart profundt for intercostales externi, men har en lignende udspring og insertion. De befinder sig dog ikke hele vejen langst ribbene og man finder dorsalt kun membrana intercostalis interna indad mod hvirvlerne i stedet. Fibrene forløber nedad og bagud og krydser dermed externi's fiberretning.
 Musculi intercostales intimi er den inderste af musklerne, som har samme fiberretning og insertion som intercostales interni, men som udspringer længere bagud på ribbenskanten. Der dannes et rum imellem intercostales interni og intimi, hvori nerver og kar forløber.

Funktion 
Den yderste gruppe, intercostales externi, hæver ribbenene og øger dermed brysthulens volumen og kapacitet, hvilket gør det lettere at trække vejret. Intercostales interni og intimi er antagonister til denne bevægelser, og sænker ribbenene, som sænker brysthulens volumen og hjælper med at ekshalere luften i lungerne.

Kildehenvisninger 

Muskelsystemet
Ydre interkostal

Ydre interkostalmuskler,  eller ydre interkostaler (Intercostales externi) er elleve muskler på hver side.

Referencer 

Muskelsystemet
Indre interkostal

Indre interkostalmuskler (intercostales interni) er en gruppe af skeletmuskler lokaliseret mellem ribbenene. Der er elleve på hver side. De starter anteriort på den sternum, i det interkostale hulrum mellem de øverste ribben, og ved de anteriore ekstremiteters brusk på de nederste ribben, og strækker sig bagud, så langt som vinklen på ribbenene, hvorfor de fortsætter indtil den vertebrale columna med tynde aponeuroser, de posteriore intercostale membraner.

Referencer 

Muskelsystemet
Doñana Nationalpark

Doñana nationalpark (på spansk: Parque Nacional de Doñana) er en stor nationalpark og vildmarksreservat i det sydvestlige Spanien. Nationalparken, som ligger på grænsen mellem provinserne Huelva og Sevilla i Andalusien, og omfatter 543 km², hvoraf 135 km² er beskyttet område. Et areal på 2.691,58   km² blev i 1980 udpeget til biosfærereservat under UNESCOs Menneske og biosfære-programmet. 
1.116,46   km² blev i 1982 udpeget til Ramsarområde, og  542,52 km² blev i 1994 udpeget til Verdensarvsområde.

Fauna
Parken har en artsrigdom som er unik i Europa. Den har en mængde forskellige økosystemer og huser et rigt dyreliv, blandt andet findes her tusindvis europæiske og afrikanske trækfugle, dådyr, spansk kronhjort, vildsvin, europæisk grævling, egyptisk mangust. I parken findes også flere udryddelsestruede dyrearter, blandt andet den sjældne spansk los og spansk kejserørn . Af kejserørnen findes i dag kun få hundrede tilbage og en fjerdedel af disse lever i nationalparken.

Eksterne kilder og henvisninger 

 Doñana national park  på andalucia.com
 Parque Nacional de Doñana (Spanske miljmyndigheder)  
 Kort over nationalparken 
 CNN-rapport om 1998 års utsläpp  
 UNESCO World Heritage Centre - Doñana National Park  
 reportage fra BBC 
 reportage fra ABC 
 reportage fra National Geographic 
 reportage fra Time magazine 
 reportage fra Scientific American 
 reportage fra (Daily) Telegraph 

Nationalparker i Spanien
Subclavius

Subclaviuser en lille triangulær muskel, placeret mellem kravebenet og det første ribben. Sammen med pectoralis major og pectoralis minor, danner subclavius den anteriore væg i armhulen.

Referencer 

Muskelsystemet
Inderste interkostal

Inderste interkostalmuskler er et lag af interkostalmuskler dybt i det plan der indeholder interkostalnerver og interkostalårer og de indre interkostalmuskler.

Muskelsystemet
Subcostalis

Subcostalis (singular: subcostalis) (Infracostales) består af muskler og aponeurotiske fasciculi, der normalt kun er veludviklet i den nedre del af thorax; hver udspringer fra den indre overflade af et ribben, og hæfter på den indre overflade af det andet eller tredje ribben under, nær dets vinkel.

Referencer 

Muskelsystemet
Transversus thoracis

Transversus thoracis er en muskel der ligger inde under brystkassen, anteriort. Det er en tynd plade af muskulære og seneagtige fibre, placeret på den indre overflade på fronten af brystvæggen. Den er i samme lag som subcostalis og de inderste intercostalmuskler.

Referencer 

Muskelsystemet
Levatores costarum

Levatores costarum, tolv på hver side, er små seneagtige og kødfyldte klumper, der udspringer fra slutningen af tværtappene på den syvende cervikale og øvre elleve thorakale vertebrae.

Referencer 

Muskelsystemet
Ida Odén

Ida Odén (født 14. april 1987 i Borås i Sverige) er en svensk håndboldspiller, der spiller for det svenske landshold og IK Sävehof, hvor hun spiller som højre back. Til EM 2014 blev hun svensk topscorer med 36 mål, efter Isabelle Gulldén som havde scoret 58 mål. Odén har tidligere spillet for hjemmeklubben Borås HK.

Kilder

Eksterne henvisninger 
 

Håndboldspillere fra IK Sävehof
Tværtap

Tværtap eller Processus transversus er skeletale udspring på ryghvirvlerne. De stikker ud på hver side af hver enkelt ryghvirvel.

Referencer 

Skelet
Joakim Ingversen

Joakim Linde Ingversen (født 25. juni 1987 i Herlev) er en dansk tv-vært og skuespiller.

Karriere 
Han var i 2011 vært på TV2-programmet Bingo Banko sammen med Anders Stjernholm. I efteråret 2012 deltog han i den 9. sæson af Vild med Dans, hvor han dansede med Claudia Rex. Parret formåede at vinde konkurrencen.
Derudover har Joakim været vært på bl.a. 
Alle mod 1, Hvem var det nu vi var, MGP og Hu hej vilde dyr.

Privatliv 
Joakim Ingversen har tidligere dannet par med Claudia Rex, som de bl.a. vandt for programmet Vild med dans.

Siden 2015 har han dannet par med tv-vært Sofie Linde. Linde afslørede under et besøg i Natholdet den 31. januar 2017, at parret skulle giftes. Den 27. december 2017 blev det offentliggjort, at de var blevet gift den 15. december samme år. Sammen har parret datteren Trine, der blev født d. 17. februar 2018.

Ægtefællen Sofie Linde afslørerede i august 2020, at hun var gravid med parrets andet barn, som også denne gang var en datter. Torsdag den 4. februar 2021 fødte Sofie Linde parrets anden datter, Søs.
Joakim Ingversen er Junior Danmarksmester i Windsurfing i 2002 og 2003.

Filmografi 
 MGP Missionen (2013)
 Lev stærkt (2014)
 Far til fires vilde ferie (2015)

Referencer

Eksterne henvisninger 
 

Personer fra Herlev
Skuespillere fra Danmark
Vindere af Vild med dans
ExComm

The Executive Committee of the National Security Council (almindeligt kaldt  Executive Committee eller EXCOMM) var en gruppe tjenestemænd i den amerikanske regering sammensat af John F. Kennedy under Cubakrisen for at finde ud af hvordan USA skulle svare på Sovjetunionens  etablering af raketter på Cuba i 1962.

Se også
Cubakrisen

USA's historie
Den kolde krig
Oskar Lindquist

Oskar Lindquist (født 2001) er en norsk skuespiller. Han er bedst kendt for sin rolle som Simen i den norske tv-serie Trio.

Eksterne henvisninger 
 

Skuespillere fra Norge
Stinna Kaastrup

Stinna Tange Kaastrup (født 13. juli 1994) er en dansk handicaprytter.

Kaastrup begyndte at ride, da hun var 6 år gammel. Sidenhen har hun vundet DM i ridning op til flere gange; i 2010, 2011 og i 2013.
Ved sommer-PL 2016 i Rio de Janeiro vandt Kaastrup og hendes 15-år gamle vallak Horsebo Smarties, to bronzemedaljer for Danmark.

Referencer

Eksterne henvisninger 
  

Ryttere fra Danmark
Handicapsportsfolk fra Danmark
Paralympiske bronzemedaljevindere fra Danmark
Auguste af Anhalt-Dessau

Auguste af Anhalt-Dessau (18. august 1793–12. juni 1854) var en tysk prinsesse af Anhalt-Dessau, der var fyrstinde af Schwarzburg-Rudolstadt fra 1816 til 1854 som ægtefælle til fyrst Frederik Günther af Schwarzburg-Rudolstadt. Hun tilhørte Huset Askanien og var datter af arveprins Frederik af Anhalt-Dessau.

Biografi 
Prinsesse Auguste blev født den 18. august 1793 i Dessau i Anhalt som det ældste barn af arveprins Frederik af Anhalt-Dessau i hans ægteskab med landgrevinde Amalie af Hessen-Homburg. Hendes far var det eneste overlevende barn af fyrst Leopold 3. af Anhalt-Dessau og var arving til det lille fyrstendømme (og fra 1807 hertugdømme) Anhalt-Dessau i det centrale Tyskland. 

Prinsesse Auguste giftede sig den 15. april 1816 i Dessau med fyrst Frederik Günther af Schwarzburg-Rudolstadt (1793–1867). I ægteskabet blev der født tre sønner. Fyrstinden blev beskrevet som mild og elskværdig og var afholdt af befolkningen. Hun blev anset som en person, der søgte at fremme videnskab og kunst.

Fyrstinde Auguste døde som 60-årig den 12. juni 1854 i Rudolstadt. Hun blev begravet i fyrstegravpladsen på kirkegården i Rudolstadt. Fyrst Frederik Günther overlevede sin hustru med 13 år, før han døde i 1867. Han giftede sig igen i 1855 med Grevinde Helene von Raina, en datter af Augustes bror Georg.

Børn 
Prins Friedrich Günther af Schwarzburg-Rudolstadt (1818–1821)
Prins Günther af Schwarzburg-Rudolstadt (1821–1845)
Prins Gustav af Schwarzburg-Rudolstadt (1828–1837)

Eksterne henvisninger 

Fyrstinder af Schwarzburg-Rudolstadt
Huset Askanien
Personer fra Dessau
Tyskere i 1800-tallet
Kromat

Kromat er navnet på anionen , der består af grundstofferne krom (i oxidationstal +6) og ilt.
Eder

Eder har flere betydninger:
 Eder (løfte) - flertal af ed.
 Eder (flod) - 177 km lang flod i Tyskland. Biflod til fulda.
 Eder (eggel) - 13 km lang flod i Tyskland. Biflod til eggel.
 -eder - endelse for forskellige polyeder-typer

Fornavn Eder:
 Éder Álvarez Balanta

Efternavn Eder:
 Norbert Eder
 Hannes Eder
Lusefluer

Lusefluer (Hippoboscidae, også kaldet lusfluer) er en familie af fluer hvis levevis og udseende minder om lus. Der findes omkring 200 arter over hele verden som snylter på fugle og pattedyr. Omkring tre fjerdedele af arterne snylter på fugle.

Udseende 
Lusefluer er tætbyggede, flade, 1,5-12 mm lange fluer. De har en kort sugesnabel og kraftige ben med stærke kløer som kan holde fluen fast i hår eller fjer. Nogle arter har stærkt reducerede vinger og kan ikke flyve. De har en krabbeagtig gangart.

Levevis 
Lusefluer lever af blod fra pattedyr eller fugle. De sidder på værtsdyrene, men kan også findes i rederne. Mens trækfugle er væk om vinteren, overvintrer lusefluernes pupper i reden. Lusefluens larver udvikles inde i hunnen, og fødes fuldt udviklede hvorefter de straks forpupper sig.

Billeder

Referencer

Eksterne henvisninger 
 Lusfluer på Vestre Hus Børnenaturcenters hjemmeside.

Fluer
Parasitiske insekter